laion/Wikipedia-Exotic huggingface dataset:
PKC Eesti

PKC Eesti on Eesti tööstusettevõte. PKC Eesti kuulub Soome kontserni PKC Group. Veel 2014. aasta algul anti Eestis tööd 1173 inimesele, kuid sama aasta lõpus suleti kulude kärpimise eesmärgil Haapsalu tehas. 2017. aasta märtsis suleti ka Keila tehas ning viidi tööjõumahukam tootmine Leetu ja Venemaale. Eestisse on jäänud ainult tootearenduse, IT, finants- ja personalihaldusega tegelev osakond, mis pakub tööd ligi sajale inimesele. PKC Eesti sulgeb Haapsalu tehase Lääne Elu, 7. august 2014 PKC Grupp sulgeb Eestis tootmise ja koondab 613 inimest majandus24.postimees.ee, 11. veebruar 2016 http://www.pkcgroup.com/about-pkc/careers/europe/estonia.html
Käo

Käo on kahe küla nimi Eestis: Käo, küla Saare maakonnas Saaremaa vallas Käo, küla Tartu maakonnas Elva vallas Käo tänav (Tartu) Käo tänav (Tallinn) Käo põik (Tartu)
Alexander (Isenburg)

Alexander Wolfgang Georg Paul Maria Prinz von Isenburg (sündinud 16. juunil 1969 Frankfurdis) on Isenburgi vürstliku perekonna pea ja titulaarne Isenburgi vürst alates 5. maist 2018. Tema vanemad on vürst Franz Alexander (1943–2018) ja Saurma krahvinna Christine (sündinud 1941). 14. juunil 2014 Isenburgis (tsiviilabielu) ja 12. juulil 2014 Frauenwörthis (kiriklik laulatus) abiellus ta Dr. med. Sarah Lorenziga (sündinud 12. veebruaril 1981 Münchenis), neil on kaks tütart: Alix Imagina Blanca Irmingard Maria (sündinud 24. novembril 2015 Münchenis) Zita Maria Immaculata Elisabeth Irina (sündinud 5. jaanuaril 2017 Münchenis) Fürstenhaus Isenburg
Joachim Murat (1885–1938)

Joachim Murat (6. august 1885 Pariis – 11. mai 1938 Pariis) oli Murat' vürstliku perekonna pea ja vürst Murat alates 2. novembrist 1932. Tema vanemad olid vürst Joachim (1856–1932) ja Cecile Ney d'Elchingen (1867–1960, kolmanda Elchingeni hertsogi tütar). Ta osales Esimeses maailmasõjas ja oli 1919–1924 Labastide-Murat'st valitud Rahvuskogu liige. 13. detsembril 1927 abiellus ta Colombes'is Louise Amélie Marie Plantie'ga (1891–1978), neil oli üks poeg ja üks tütar: Joachim (1920–1944) Caroline (1921–2003)
Allikalahe

Allikalahe küla asub Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Laimjala valda. Kuni 2017. aasta Eesti omavalitsuste haldusreformini kuulus küla Laimjala valda ja kandis nime Laheküla ehk Lahe. Lahekülas asub Blesta kivi. Lahekülas on sündinud kunstnik, kirjanik ja muusik Henno Käo Lahekülas avati 2016 kevadel mälestuskivi kahele mehele, kes 1941 suvel punavõimude eest varjasid ning kellele võimud haarangu korraldasid. Juhan Martin (Rihvaaugu perepoeg) juhtus haarangu ajal kodus olema ja tema koduõuel läks tulevahetuseks. Johannes Martin ja ka üks võimuesindajaist, rajoonivolinik, said haavata. Mõlemad viidi Kuressaare haiglasse, kust Martin kohe edasi Kuressaare lossihoovis asuvasse miilitsajaoskonda toimetati ning arvatavasti üsna peatselt ka tapeti. Tema haua asukoht on teadmata. Mälestuskivi ümber kõrguvad kuused istutasid Johannes Martini vanemad. 1970. aastate teises pooles likvideeris Laimjala kolhoos Rihvaaugu talu maaparandustööde käigus. Kuused aga jätsid maaparandustöid teinud mehed teadlikult alles. Juhan Martiniga koos peitis end metsas Andrei Ennemuist. Tema jäi 1941. aastal küll ellu, kuid arreteeriti 4. juunil 1945 ja saadeti 15 + 5 aastaks Siberisse, kus ta jäi teadmata kadunuks. Nii otsustati tulevane mälestuskivi rajada ühe ohvri asemel kahele saatusekaaslasele Maa-amet, vaadatud 21.11.2020. Statistikaameti statistika andmebaas, vaadatud 30.04.2024. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Joachim Murat

Joachim Murat (25. märts 1767 – 13. oktoober 1815) oli Prantsusmaa sõjaväelane (Prantsusmaa marssal), Bergi suurhertsog aastail 1806–1808 ja Napoli kuningas aastail 1808–1815.
Joachim Murat (täpsustus)

Joachim Murat on järgmiste isikute nimi: Joachim Murat (1867–1815), esimene vürst Murat, Prantsusmaa marssal, Bergi suurhertsog 1806–1808, Napoli kuningas 1808–1815 Joachim Joseph André Murat (1828–1904), krahv, poliitik Joachim Murat (1834–1901), neljas vürst Murat, brigaadikindral, esimese vürsti pojapoeg Joachim Murat (1856–1932), viies vürst Murat, eelmise poeg Joachim Murat (1885–1938), kuues vürst Murat, eelmise poeg Joachim Murat (1920–1944), seitsmes vürst Murat, eelmise poeg Joachim Murat (sündinud 1944), kaheksas vürst Murat ja praegune vürstliku perekonna pea, eelmise poeg Joachim Murat (sündinud 1973), Pontecorvo prints, eelmise poeg
Ants Repnau

Ants Repnau (kuni 1940 Arthur Repnau) (30. august 1914 Tallinn – 3. juuni 2002 Simi Valley, California, Ameerika Ühendriigid) oli eesti lendur (lipnik, 1939; nooremleitnant, 1940). Ta lõpetas 1937. aastal Eesti sõjaväe lennukooli lendur-allohvitserina. Hiljem lõpetas ka sõjakooli ning ülendati leitnandiks. Eesti vabatahtlike lennuüksuse asutamisel Saksa mereväe koosseisus 1942. aasta alguses, oli ta selles üksuses üks esimesi vabatahtlikke lendureid. 1943. aastal tunnustas Wehrmachti juhatus teda I klassi Raudristiga. "Surmakuulutus". Vaba Eesti Sõna = Free Estonian Word : Estonian weekly. 13. juuni 2002. Vaadatud 4.02.2019. "Eesti lendureile kaks I klassi Raudristi". Eesti Sõna. 10. detsember 1943. Vaadatud 4.02.2019. "Uus tunnustus eestlaste vaprusele". Rindeleht. 27. november 1943. Vaadatud 4.02.2019. Ohvitseride andmekogu: Arthur Repnau Foto: Ants Repnau
Piimahambad

Piimahambad on esimesed hambad, mis kasvavad inimestel ja enamikul teistel imetajatel enne jäävhambaid. Piimahambad hakkavad lõikuma inimestel 6 kuu kuni 1 aasta vanuselt ja on väiksed ning piimjas-sinaka värvusega. Kuna imikul pole hambaid näha, on need osaliselt olemas igemetes, kus need arenevad edasi. kõigepealt areneb hamba krooniosa ning kui see on arenenud, hakkab arenema juur. Piimahambad lasevad lapsel tahket toitu süüa. Lapsed hakkavad oma piimahambaid kaotama umbes 6 aastaselt. Selle käigus on arenemas piimahammaste taga jäävhambad, mis kasvades "sulatab" piimahamba lühema juure ära, mis lihtsustab hammaste vahetumist. [1]
Laimjala

Laimjala on küla Saare maakonnas Saaremaa vallas. Enne Eesti omavalitsuste haldusreformi 2017. aastal oli küla Laimjala valla halduskeskus. Laimjala oli Laimjala kolhoosi keskasula. Külas tegutseb Laimjala raamatukogu. Laimjala mõis, Pöide kihelkond Kuressaare kreis Laimjala Vassilius Suure kirik, Laimjala kalmistu Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Aili Kokk, "Päevaring Laimjalas", Oma Saar, 25. jaanuar 2008
Jocelyne Loewen

Jocelyne Rae Loewen (sündinud 1. novembril 1976 Alberta provintsis) on Kanada näitleja. Jocelyne Loewen andmekogus IMDb (inglise)
Ivan Tšernjahhovskõi

Ivan Danõlovõtš Tšernjahhovskõi (ukraina keeles Іван Данилович Черняховський; venepäraselt Ivan Tšernjahhovski; 29. juuni 1907 Kiievi kubermang, Venemaa Keisririik – 18. veebruar 1945 Mehlsack, Ida-Preisimaa) oli ukraina päritolu Nõukogude Liidu sõjaväelane, armeekindral, kahekordne Nõukogude Liidu kangelane. Ta sündis Oksanõna külas Umanskõi maakonnas Kiievi kubermangus (praeguse haldusjaotuse järgi asub küla Umanskõi rajoonis Tšerkassõ oblastis). Tšernjahhovskõi astus 1924. aastal vabatahtlikuna Punaarmeesse. 1928. aastal lõpetas ta Kiievi Esimese Suurtükiväekooli ja 1936. aastal Moskvas asuva Punaarmee soomustankiväe akadeemia. 1938. aasta mais määrati ta tankipolgu komandöriks, juulis 1940 Balti sõjaväeringkonnas tankidiviisi komandöri asetäitjaks ja märtsis 1941 Riias dislotseeruva tankidiviisi komandöriks. Teises maailmasõjas oli diviisi- ja korpusekomandör, 1942–1944 armeejuhataja, 1944 Läänerinde ja 1944–1945 3. Valgevene rinde juhataja. 18. veebruaril 1945 sai Tšernjahhovskõi surmavalt haavata Ida-Preisimaal Mehlsacki äärelinnas (praegu Pieniężno Warmia-Masuuria vojevoodkonnas Poolas). Ta maeti Vilniuses, kuid 1992. aastal maeti ümber Moskvasse Novodevitšje kalmistule. 1936 – kapten 1938 – major 1940 – alampolkovnik 1941 – polkovnik (8. aprill 1941) 1942 – kindralmajor (3. mai 1942) 1943 – kindralleitnant (14. veebruar 1943) 1944 – kindralpolkovnik (5. märts 1944) 1944 – armeekindral (26. juuni 1944) 1943 – Suvorovi ordeni 1. järk (8. veebruar 1943) 1943 – Suvorovi ordeni 1. järk (11. september 1943) 1943 – Nõukogude Liidu kangelane (17. oktoober 1943) 1944 – Kutuzovi ordeni 1. järk (29. mai 1944) 1944 – Nõukogude Liidu kangelase teine Kuldtäht (29. juuli 1944) Черняховский Иван Данилович. warheroes.ru  Ivan Tšernjahhovskõi – pildid, videod ja helifailid Wikimedia Commonsis
Estviking

Estviking oli Eesti-Norra ühisettevõte, kus toodeti käsitöölõnga. Ettevõte asutati 1980. aastate lõpus Haapsalus ja asutajad olid Eesti poolt vabrik Sulev ja Norra poolt ettevõtja Finn Radman. 1990-1993 oli ettevõtte tegevdirektor Arder Väli. Eesti ettevõtluse taassünd 1987–1991. Koostajad: Marina Kaas ja Kersti Kraas. EVEA, 2009. Lk 15
Loch Lomond

Loch Lomond (gaeli keeles Loch Laomainn ehk jalakate järv) on kuni 153 meetrit sügav järv, mis paikneb Põhja-Šoti mägismaa piirialal, Šotimaa suurimast linnast Glasgow'st põhjas. Suurbritannia saare suurim sisejärv moodustab 71 km² suuruse pindala, maksimaalse pikkusega 36,4 km. Järve kallastel on telkimine ja prügistamine keelatud. Ben Lomond Loch Lomondi destilleerimiskoda Loch Ness
Eesti Investeerimispank

Eesti Investeerimispank (lühendatult EstIb) oli 1992-1998 eksisteerinud investeerimispank. Eesti Investeerimispanga asutas 30. juunil 1992 Eesti Pank. 1998. aastal ühines Eesti Investeerimispank Eesti Forekspangaga. ISESEISVATEKS VÄLISARVELDUSTEKS VOLITATUD PANGAD seisuga 11. aprill 1995, Eesti Investeerimispank, haldus.eestipank.ee, (vaadatud 28.12.2022) AS EESTI FOREKSPANK JA AS EESTI INVESTEERIMISPANK ÜHINEMINE (vaadatud 02.02.2019)
Mustla (Saaremaa)

Mustla on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Laimjala valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Karl Nurk

Karl Nurk (24. juuni 1904 Tartu – 28. juuli 1976 Lõuna-Aafrika Vabariik) oli Eesti ja Briti sõjaväelane (kolonel). Ta oli üks nooremaid Vabadussõjas osalenuid, toona vaid 13-aastane. Sõtta pääsemiseks pidi ta end vanemaks valetama. Pärast sõda lõpetas ta Hugo Treffneri Gümnaasiumi, teenis Sõjaministeeriumis ja lahkus 1924. aastal Eestist. Hiljem teenis Aafrikas ka Prantsuse Võõrleegionis ja Briti armees. Talvesõja ajal läks Briti vabatahtlike üksuse juhina Soome. Kõigepealt saadeti ta suusatamist ja talvel sõdimist õppima. Sel ajal leppisid Soome ja Nõukogude Liit kokku vaherahus ning rindele nende üksus ei jõudnudki. Samas üksuses teenis ka vabatahtlikuna sõjaväkke astunud tulevane filminäitleja Christopher Lee. Karl Nurk oli ka kirglik jahimees, jahtides muude loomade seas ka elevante ja lõvisid. Tema isa oli Karel August Nurk ja ema Ernestine Josephine Västrik. Tal oli õde Helmi Nurk ja vend Richard Nurk. https://ekspress.delfi.ee/kuum/eestlasest-lovikutt-kes-vangistas-itaalia-kindrali?id=68458949 http://www.militaar.net/phpBB2/viewtopic.php?f=46&t=1654 https://www.geni.com/people/Karl-Nurk/6000000034029673078 https://ekspress.delfi.ee/kuum/eestlasest-lovikutt-kes-vangistas-itaalia-kindrali?id=68458949
The Bonnie Banks o' Loch Lomond

"The Bonnie Banks o' Loch Lomond" või lühidalt "Loch Lomond" on traditsiooniline šoti laul (Roud No. 9598), mis avaldati esmakordselt 1841. aastal laulutekstikogumikus "Vocal Melodies of Scotland". Lustlik laulupala iseloomustab kuulsusrikast Lomondi järve, mis on Šotimaa suurim loch, asudes Dunbartonshire'i ja Stirlingshire'i maakondade vahel. Loch Lomond "Arhiivikoopia". Originaali arhiivikoopia seisuga 10. märts 2018. Vaadatud 4. veebruaril 2019.{{netiviide}}: CS1 hooldus: arhiivikoopia kasutusel pealkirjana (link)
Marko Arnautović

Marko Arnautović (sündinud 19. aprillil 1989 Floridsdorfis) on Austria jalgpallur, kes mängib ründajana Itaalia kõrgliiga klubis Milano Inter (laenul Bolognast) ja Austria jalgpallikoondises. Ta alustas profikarjääri 2006. aastal Hollandis Twentes. Läbimurde tegi ta hooajal 2008–09, kui ta lõi Hollandi kõrgliigas 12 väravat. Hooaja 2009–10 veetis ta laenul Itaalia kõrgliiga klubis Milano Inter, kuid sai sel hooajal Itaalia liigas platsile vaid kolmel korral. 2010. aasta juunis sõlmis ta nelja-aastase lepingu Saksamaa Bundesliga klubiga Bremeni Werder. Bremeni Werderis mängis ta järgmised kolm hooaega. 2013. aasta septembris siirdus ta Inglismaale, liitudes kõrgliiga klubiga Stoke City. Esimese värava lõi ta Inglise kõrgliigas sama aasta 26. oktoobril mängus Manchester Unitedi vastu. Hooajal 2015–16 lõi ta liigas 11 väravat. 2017. aasta juulis sõlmis ta viie-aastase lepingu Inglismaa kõrgliiga klubiga West Ham United. Ülemineksumma oli 20 miljonit naelsterlingit, mis oli klubi suurim ost. Ka hooajal 2017–18 lõi ta liigas 11 väravat. 2018. aastal valiti ta West Ham Unitedi aasta mängijaks. 2019. aasta juulis suundus ta Hiina kõrgliigasse ja liitus 22,4 miljoni naelsterlingi eest Shanghai SIPG-iga. 2021. aasta augustis sõlmis ta kaheaastase lepingu Bolognaga. Suvel 2023 siirdus ta laenulepingu alusel Milano Interisse ning Inter võttis kohustuse tema mängijaõigused osta. Austria jalgpallikoondises tegi Arnautović debüüdi 11. oktoobril 2008 mängus Fääri saarte vastu. Esimese värava lõi ta koondise särgis 8. oktoobril 2010 EM-i valikmängus Aserbaidžaani vastu. 2021. aasta Euroopa meistrivõistluste esimeses alagrupimängus lõi ta värava Põhja-Makedoonia vastu. Ta kuulus ka Austria koondisse 2016. aasta Euroopa meistrivõistlustel. 2018. aastal valiti Arnautović Austria aasta jalgpalluriks. "Perfekt: Stürmer Arnautovic wird Werderaner". 4.6.2010. Vaadatud 4.2.2019 "Marko Arnautovic: Stoke City sign Austria winger on four-year deal". BBC Sport. 2.9.2013. Vaadatud 4.2.2019 "Marko Arnautovic: West Ham sign Stoke City and Austria forward for £20m". BBC Sport. 22.7.2017. Vaadatud 4.2.2019 "Marko Arnautovic: West Ham forward completes Shanghai SIPG move". BBC Sport. 7.7.2019. Vaadatud 4.8.2019  Marko Arnautović – pildid, videod ja helifailid Wikimedia Commonsis
Aaviku

Aaviku on mitme küla nimi Eestis: Aaviku, küla Saare maakonnas Saaremaa vallas Aaviku, küla Harju maakonnas Rae vallas Aaviku, küla Lääne-Viru maakonnas Haljala vallas
Rotax E-RAVE

Rotax E-RAVE ehk Rotaxi reguleeritav muudetav väljalase (Rotax Adjustable Variable Exhaust), on süsteem, mille käigus muudetakse kahetaktilise mootori väljalaske geomeetriat ning süüte ajastust, mille tulemusena saadakse parem jõudlus. E-RAVE süsteemiga mootoreid kasutatakse Rotaxi mootorsaanide ja kardi mootorite puhul. Kahetaktilises mootoris toimub töötakt ühe väntvõlli pöörde vältel ehk iga kord, kui kolb alla liigub. Kahetaktilise mootori kasutegur on tunduvalt suurem kui neljataktilisel. Kahetaktilisel mootoril sisselaske ja survetakt kattuvad, samuti ka töö- ja väljalasketakt. Kaks protsessi toimub ühe kolvikäiguga. Kolb liigub alumisest asendist ülemisse ja tekitab väntvõllipoolses osas hõrenduse. Teatud kolvi asendi korral avab kolvi alumine serv silindris oleva akna ning küttesegu voolab hõrenduse tõttu silindri aknast väntvõlli ruumi, mida nimetatakse mootori karteriks. Samal ajal surutakse kolvi ees olev küttesegu kokku. Kolvi jõudmisel ülemisse surnud seisu süüdatakse kokkusurutud segu ja algab töötakt. Kolb liigub allapoole, suleb oma alumise servaga sisselaske akna ning algab küttesegu eelnev kokkusurumine karteris. Veel allapoole liikudes avab kolb oma ülemise servaga silindris oleva väljalaskeakna. Väljalaskeaknast väljuvad surve all olevad läbipõlenud gaasid, mille väljavoolamine jätkub veel ka kolvi üles liikumisel seni, kuni kolb suleb oma ülemise servaga väljalaskeakna. E-RAVE süsteem hakkab tööle alates 7600 või 7900 pöördest. Süsteemi tööle hakkamisel peatab juhtaju signaal ventiili, mis avaneb ja laseb positiivse survel liikuda klappi, mille käigus klapp avaneb. Klapi lahtine asend tagab parema jõudluse kõrgematel pööretel. Pöördeid vähendades saadab juhtaju signaali klappi, kus ventiil suletakse ning klapp liigub kinnisesse asendisse. Kui klapp on kinnises asendis ja ajastust muudetakse, on mootoril parem jõudlus, mis tagab parema kiirenduse. Klapi avanemist on võimalik muuta, lisades juhtajule lisajuhtme. Siis avaneb klapp 7600 pöörde asemel 7900 pöördest. E-RAVE koosneb väljalaskefaasis olevast klapist, magnetventiilist ja elektroonilisest juhtajust. Väljalaskeklapp ehk jõuklapp, asetseb väljalaskefaasis. Klapp koosneb vedrust, metall-labast ja voolikust, mis on ühendatud magnetventiiliga. Klapi ülesanne on avada ja sulgeda laba vastavalt magnetventiili survele. Magnetventiil on ühendatud karterist tuleva voolikuga ja väljalaskeklapiga. Ventiil võtab surve karterist ning suunab selle vastavalt survele väljalaskeklappi. Magnetventiili avanemist ja sulgemist juhib juhtaju. Juhtaju töötab akust võetaval voolul. Aju kontrollib kütuse süütamise ajastust. Aju võtab signaali karterist ning vastavalt vända positsioonile süütab sädeme. Samuti avab juhtaju magnetventiili vastavalt mootori pööretele. Heikki Eljas. "Sisepõlemismootorite ehituse õpik". Vaadatud 17.05.2019.[alaline kõdulink] Vroom (aprill 2017). "E-RAVE How and why?" (PDF). Originaali (PDF) arhiivikoopia seisuga 16.05.2017. Vaadatud 17.05.2019.
Kuumaõhupuhur

Kuumaõhupuhur ehk kuumaõhupüstol, ehk tehniline föön tekitab õhuvoolu, mis on kuumutatud temperatuurini umbes 300-500 ° C, kuid madala kiirusega. Tehniliste föönide erinevatel mudelitel võib olla ka madalam õhutemperatuuri režiim, näiteks 50 ° C. On mudeleid, mis võimaldavad saada õhku temperatuuriga 50–650 ° C sammuga 10 ° C või pidevalt reguleeritavat. Mõned mudelid võimaldavad õhuvoolu reguleerida. Ehituses kasutataval tehnilisel föönil on palju rakendusi, sealhulgas: Kuivatamine Liimide eelkuumutamine enne pealekandmist (sealhulgas pinnale, millele need peale kantakse) Liimikihi kuumutamine enne liimitud osade eraldamist (näiteks kleebiste eemaldamine); Enne nende lahtivõtmist soojendati mõned eemaldatavad metallühendused; Kuumutatud termoplastsed osad nende kuju saamiseks (näiteks torude painutamine või istutamine); Küttekatted lakkidest ja värvidest nende eemaldamiseks; Metallide jootmine ja õhendamine; Keevitamine (peamiselt termoplastid); Termoplastsete hermeetikute pealekandmine; Juhtmete termoreaktiivse elektriisolatsiooni maandumine; Kivisöe süttimine; Külmutatud veetorude kütmine; Kuumutav polüester või epoksü kiiremaks karastamiseks. "Bosch website". Originaali arhiivikoopia seisuga 22. aprill 2021. Vaadatud 15. mail 2020. Metabo web site [./Https://en.wikipedia.org/wiki/Heat%20gun Https://en.wikipedia.org/wiki/Heat gun]
Târgu Cărbunești

Târgu Cărbunești on linn Rumeenias Gorji maakonnas. Linn asub ajaloolises Olteenia piirkonnas. Linna haldusalasse kuulub 10 küla: Blahnița de Jos, Cărbunești-Sat, Cojani, Crețești, Curteana, Floreșteni, Măceșu, Pojogeni, Rogojeni ja Ștefănești. Asulat on ürikutes esimest korda mainitud 1480. aastal, linnaõigused 1968. aastal. 2011. aasta rahvaloenduse andmetel oli Târgu Cărbunești elanikest rumeenlasi 89,19%, mustlasi 6,94% ja teistest rahvustest inimesi 0,03%. Rahvus oli teadmata 3,82%-l inimestest. 2021 Romanian census
Buhuși

Buhuși on linn Rumeenias Bacău maakonnas. Linn asub ajaloolises Moldova piirkonnas Bistrița jõe ääres, Bacăust ligikaudu 24 km loodes. Linna haldusalasse kuulub kaks küla: Marginea ja Runcu. Ürikutes mainitakse asulat esimest korda 1438. aastal, linnaõigused sai 1930. aastal. 2011. aasta rahvaloenduse andmetel oli Buhuși elanike arv 14 562, neist 81,28% rumeenlasi, 8,68% mustlasi ja 0,23% teistest rahvustest inimesi. Rahvus oli teadmata 9,79%-l inimestest. 2021 Romanian census  Buhuși – pildid, videod ja helifailid Wikimedia Commonsis
Mägi-Kurdla

Mägi-Kurdla on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Laimjala valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Jüri Arusoo

Jüri Arusoo (sündinud 16. märtsil 1949 Tartus) on eesti ajakirjanik ja diplomaat. Ta on töötanud ajalehe Noorte Hääl ja ajakirja Aja Pulss toimetuses ning Eesti Vabariigi Välisministeeriumis.
Ben Lomond

Ben Lomond (gaeli keeles Beinn Laomainn ehk märgutule mägi) on 974-meetri kõrgune mägi Põhja-Šoti mägismaal Lomondi järve idakaldal. Loch Lomond
Kalme (täpsustus)

Kalme on surnute matmispaik. Kalme on ka mitme küla nimi Eestis: Kalme küla Valga maakonnas Tõrva vallas Kalme küla Harju maakonnas Kuusalu vallas Kalme küla Jõgeva maakonnas Põltsamaa vallas Kalme küla Tartu maakonnas Elva vallas
Skanska EMV

Skanska EMV AS on Eesti ehitusettevõte. Ettevõte kuulub rahvusvahelisse kontserni Skanska. Skanska EMV asutati 2000, kui ühinesid AS EMV, Skanska Ehituse AS ja AS EMV Soilmec.. http://arileht.delfi.ee/news/uudised/as-emv-skanska-ehituse-as-ja-as-emv-soilmec-uhinevad?id=50836139 (vaadatud 14.12.2015)
Sweco Projekt

Sweco Projekt AS on Eesti ehitusettevõte, mis on keskendunud projekteerimisele. Ettevõte projekteerib muu hulgas vee- ja keskkonnaehitisi, ehituskonstruktsioone, tehnosüsteeme, auto-, rongiteesid. Sweco Projekt kuulub rahvusvahelisse kontserni Sweco. Sweco Projekt asutati 2006, kui ühinesid AS Eesti Projekt, AS ETP Grupp ja AS Sweco Eesti. https://www.sweco.ee/ (vaadatud 02.02.2019) Sweco EST OÜ ja SWECO Projekt AS ühine veeb swecoestonia, instagram.com
Nõmjala

Nõmjala on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Laimjala valda ja kandis nime Nõmme. Maa-amet, vaadatud 21.11.2020. Statistikaamet, vaadatud 9.06.2019. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Kauni keele auhind

Kauni keele auhind on Eesti välisministeeriumi välja antav auhind Eesti välisasjadega seotud inimesele tema hea eesti keele kasutuse eest. ... 2016 konsulaarosakonna lauaülem Tanel Jõks ... 2018 suursaadik Merle Pajula https://web.archive.org/web/20190204144404/https://blog.vm.ee/2016/03/14/keel-emakeel-ja-valjamaa-vark/ (vaadatud 02.02.2019) https://www.facebook.com/estembstockholm/posts/t%C3%A4na-emakeelep%C3%A4eval-kuulutati-v%C3%A4lja-v%C3%A4lisministeeriumi-kauni-keele-auhinna-laure/2057231551231730/ (vaadatud 02.02.2019)
Eesti Kaupmeeste Liit

Eesti Kaupmeeste Liit on Eesti kaupmehi ühendav organisatsioon. Liit asutati 9. aprillil 1996. Tallinna Kaubamaja AS AS Tartu Kaubamaja AS Mööblimaja AS Fanaal A&G AS ETK Maksimarketi AS AS ETK Konsum Viljandi Tarbijate Ühistu Keila Tarbijate Ühistu AS Estiko Kommerts AS Espak AS Veneetsia Kaupmees AS Torupilli Rauakaubad AS Baltmani rõivad Baltika Kaubandusgrupi AS Saaremaa Kaubamaja Tartu Kaubahall. https://kaupmeesteliit.ee/liidust/ajalugu/ (vaadatud 02.02.2019) Koduleht
Järeldoktor

Järeldoktor (inglise keeles postdoctoral fellow, kõnekeelne lühend postdoc) on pärast doktorikraadi kaitsmist iseseisvat teadlaskarjääri alustav teadlane, kelle uurimistööd (nn järeldoktoriprogrammi) rahastatakse enamasti spetsiaalse järeldoktoritoetuse abil. Üldiselt eeldatakse järeldoktoritelt rahvusvahelist mobiilsust, mis tähendab seda, et ühes riigis doktorikraadi kaitsnud teadlane suundub järeldoktoriprogrammi mõnda teise riiki. Ühe järeldoktoriprogrammi kestus on enamasti kaks kuni kolm aastat, kuid üks isik võib järjest läbida ka mitu järeldoktoriprogrammi, sel juhul enamasti eri riikides või eri teadus- ja arendusasutuste juures. Pärast järeldoktoriprogrammi saab teadlane liituda teadurina mõne uurimisrühmaga või asuda looma oma uurimisrühma. Eesti järeldoktoritoetusi annab välja Eesti Teadusagentuur nii Eestist mõnda välisriiki suunduvatele kui ka mõnest välisriigist Eestisse tulevatele teadlastele. Eesti Keele Instituut. "Eesti keele seletav sõnaraamat". "Esterm". Originaali arhiivikoopia seisuga 4. veebruar 2019. Vaadatud 4. veebruaril 2019. Eesti Teadusagentuuri uurimistoetused Eesti Teadusagentuuri mobiilsustoetused
Läti Entomoloogiaühing

Läti Entomoloogiaühing (Latvijas Entomoloģijas biedrība, The Entomological Society of Latvia) on Lätis tegutsev entomoloogiaühing. Ühing on loodud aastal 1951. Ta haarab entomolooge, arahnolooge ja teisi selgrootute uurijaid. Eesti entomoloogie koondab Eesti Looduseuurijate Seltsi entomoloogiasektsioon. Ühing tegeleb Läti Aasta putuka valimisega alates 1999. aastast. Ühingu koduleht